17/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Expropiacións

RESOLUCIÓN do 22 de setembro de 2011, do Servizo Provincial de Infraestuturas da Coruña, pola que se sinala a data para o levantamento de actas previas á ocupación –trámite de urxencia– para a expropiación dos bens e dereitos afectados polo proxecto “Adaptación da estrada AC-301 ao plan de baixa IMD mellorada, clave AC/08/070.02, termo municipal de Rois”. O artigo 28 do vixente Estatuto de Autonomía de Galicia establece no seu apartado 2.° a competencia da Comunidade Autónoma de Galicia para o desenvolvemento lexislativo e a execución da lexislación do Estado en materia de expropiación forzosa. As obras reseñadas no encabezamento da presente resolución atópanse incluídas no programa de obras a realizar con cargo ó programa 413-B, construcción, conservación e explotación de estradas. Con data 20 de xaneiro de 2011, a Dirección Xeral de Infraestruturas resolveu aprobar o proxecto de construcción “Adaptación da estrada AC-301 ao plan de baixa IMD mellorada, no municipio de Rois, clave AC/08/070.02”. Con data 7 de abril de 2011, a Xunta de Galicia procedeu á declarar a utilidade pública e urxente a ocupación dos bens e dereitos necesarios a efectos de expropiación para a mencionada obra por Decreto 71/2011, publicado no DOG n.° 80, de data 26 de abril de 2011. Na súa virtude, e en cumprimento do disposto nos artigos 52 da vixente Lei de expropiación forzosa do 16 de decembro de 1954 e os artigos 56 e seguintes do regulamento para a súa aplicación, este Servizo, no uso das facultades que Ile confire o artigo 98 da mencionada lei, resolveu convocar ós titulares de bens e dereitos afectados para que comparezan nos lugares, datas e horas que se citan para proceder ó levantamento de actas previas á ocupación, nas que se recollerán os datos necesarios para determina-los bens e dereitos afectados, e os prexuízos derivados da rápida ocupación, sen prexuízo de se trasladar ó lugar dos predios se o consideran necesario. Concello de Rois Local: salón de actos do Concello de Rois A relación de titulares dos bens e dereitos afectados, así como os planos parcelarios correspondentes estarán expostos no concello de Rois e no Servizo Provincial de Infraestruturas da Coruña, praza de Luís Seoane, s/n, 8.ª planta, 15071 A CORUÑA. Ó dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, DNI e o último recibo da contribución, podendo ser acompañados, pola súa conta, se o consideran, dos seus peritos e notario. Así mesmo, e en cumprimento do establecido no artigo 56 do Regulamento da Lei de expropiación forzosa, ábrese información pública durante o prazo de 15 días hábiles, contados a partir do seguinte ó da publicación desta resolución no Boletín Oficial do Estado ou ata o momento do levantamento das actas previas á ocupación correspondente, co fin de que os interesados poidan formular por escrito, ante este Servizo Provincial de Infraestruturas da Coruña, as alegacións que estimen pertinentes con obxecto de emendar posibles erros padecidos ó relaciona-los bens afectados pola urxente ocupción. A Coruña, 23 de setembro de 2010. O xefe do Servizo de Infraestruturas Asdo.: Antonio N. Bernardo Rafael Van Der Veen Buffa